***Notificarea nr. 1 din 03.09.2019 pentru disciplina Geografie***

Trimitem atașat planificările pentru acest an școlar.

Facem următoarele precizări:

1. - pentru gimnaziu,  micile modificări apărute, sunt conform structurii care va fi cuprinsă și în ghidul proiectului CRED,  structură ce va fi aceeași pentru toate disciplinele;

2. - pentru liceu, planificările sunt distincte, realizate pe filiere: teoretică, vocațională și tehnologică;

3. - pentru filiera tehnologică, planificările se elaborează în funcție de nr. de săptămâni de teorie / săptămâni de practică (consultați pentru structură OMEN nr. 3207/22.02.2019, atașat în arhivă);

4. fiecare cadru didactic își personalizează planificările calendaristice: introduce antetul unității școlare, numele și prenumele, datele calendaristice, include săptămâna „Școala altfel”, ține cont de noua structură a anului școlar, de durata semestrelor/ vacanțelor /  de zilele libere legale și de data de finalizare a cursurilor pentru absolvenții claselor terminale (a VIII-a, a XII-a/ a XIII-a);

5. - în planificările calendaristice semestriale/ anuale se includ și lecțiile/ temele de sinteză/ de recapitulare (min. 1 oră/ sem.).

6. - Graficul Consfătuirilor județene va fi realizat la nivelul ISJ și se va trimite în teritoriu. Acesta, probabil, va fi corelat cu data desfășurării Consfătuirilor naționale (varianta propusă pentru geografie..., fiind 19-21 sept. 2019!!).

7. Chiar dacă este posibilă, din start, întârzierea acestor întâlniri aveți posibilitatea realizării planificărilor calendaristice și începerea normală a cursurilor.

8. Nu uitați, ca la fiecare început de an școlar, ***să aplicați testele predictive/ inițiale*** (cu tot ceea ce presupune acest demers: proiectarea/ stabilirea itemilor, a baremelor, evaluarea, analiza și realizarea planurilor remediale). Aceste testări sunt obligatorii la clasele de început de ciclu (a V-a și a IX-a). ***Opțional, se pot aplica și elevilor din clasele de la profilul economic și uman, care au geografia ca disciplină de bacalaureat.***

*Documentele aferente testării inițiale se păstrează la dosarul Comisiei metodice din școală.*

**Inspector pentru geografie,**

**Prof. dr. Constantin COCERHAN**